ایران‌دا هجری شمسی تقویمینه گؤره ایلین سون چرشنبه گئجه‌سی تشکیل ائدیله‌جک "چرشنبه سوری" قوتلامالاری اوچون حاضرلیقلار سیراسیندا بو آنا قدر اؤلکه‌‌ده ۱۵ نفرین حیاتینی ایتیردیگی، ۶ نفری آغیر اولماق اوزره ۳۵۳ نفرین یارالاندیغی بیلدیریلدی.
ایران رسمی خبر آژانسی ایرنایا گؤره، ایران اورژانس مرکزی باشقانی جعفر میعادفر، ایلین سون چرشنبه گئجه‌سی ائدیله‌جک "چرشنبه سوری" قوتلامالاری حاضرلیقلاری سیراسیندا تبریز، تهران، همدان، اورمیه و قزوین شهرلرینده میدانا گلن قضالاردا آی باشیندان بو یانا ۱۵ نفرین اؤلدوگونو آچیقلادی.
یاشانان قضالاردا ۳۵۳ نفرین یارالاندیغینی بیلدیرن میعادفر، خسته‌خانالارا پاریلان ۴۹ نفردن ۶سینین اؤزل طبی باخیما آلیندیغینی ایفاده ائتدی.
قضالاردا ۵۱ نفرین عضو قوپومو یاشادیغینی، ۱۳۰ نفرین بد‌نینده یانیق میدانا گلدیگینی، ۸۶ نفرین ده گؤزلریندن یارالاندیغینی بیلدیرن ایرانلی مسئول، ان چوخ جان ایتکیسینین ایسه باشکند تهران‌دا اولدوغونو سؤیله‌دی.
ایران‌دا یئنی ایل اؤنجه‌سی ایلین سون چرشنبه گئجه‌سی ائدیله‌ن قوتلامالاردا اؤزللیکله اوشاقلار و گنجلر یاندیریلان اودلارین اوزرین‌دن آتلاییر و اگله‌نیرلر. بو قوتلامالار و اؤنجه‌سینده‌کی حاضرلیقلار هر ایل ایراندا اونلارجا اینسانین اؤلومونه، یوزلرجه‌سینین یارالانماسینا سبب اولور.
هجری شمسی تقویمین ایستیفاده ائدیلدیگی ایران‌دا بایرام ۲۱ مارس‌دا باشلاییر.
